कुछ स्थानीय लोगों का कहना है की रामायण काल से ही मंदिर बहुत खास रहा है इसलिए इसे माही सागर तीर्थ के नाम से भी जाना जाता है। स्कंद और कर्म पुराण में भी इस मंदिर के बारे में बताया गया है। कहते हैं पुरातन काल से ही मां दुर्गा पेड़ की कोटर में स्थापित थी और लोग भक्ति भाव से उनकी पूजा करते थे। 18वीं सदी में भक्तों ने मिलकर, मां के आशीर्वाद से सुंदर मंदिर का निर्माण करवाया। प्राचीनकाल से हर महीने की अमावस्या को यहां बड़ा भारी मेला लगता है। नवरात्र के दिनों में तो यहां भारी संख्या में भक्त मनोकामना पूर्ति के लिए मां के दरबार में हाजिरी लगाने आते हैं। मंदिर परिसर में इच्छा पूर्ति के लिए घण्टा भी बांधा जाता है।